laion/Wikipedia-Exotic huggingface dataset:
নচড সেসেরিয়া

নচড সেসেরিয়া অথবা (সিকিম হোয়াইট ফ্লাট)(বৈজ্ঞানিক নাম: Seseria sambara (Moore)) হেসপারিডি (Hespaeriidae) বা স্কিপারস (Skippers) গোত্র ও পায়ারজিনি (Pyrginae) উপ-গোত্রের অন্তর্ভুক্ত প্রজাতি। এই প্রজাতি ধলভিরিংগি বা হিমালয়ান হোয়াইট ফ্লাট (Seseria dohertyi) প্রজাতির প্রায় অনুরূপ এবং পুরুষ জননেন্দ্রিয়ের দ্বারা সহজেই উভয় প্রজাতির পৃথকীকরণ সম্ভব। প্রসারিত অবস্থায় নচড সেসেরিয়া এর ডানার আকার ৪০-৪৫ মিলিমিটার দৈর্ঘ্যের হয়। ভারতে প্রাপ্ত নচড সেসেরিয়া এর উপপ্রজাতি হল- Seseria sambara sambara (Moore, [1866]) – Himalayan Notched Seseria এই প্রজাতি ভারত এর সিকিম থেকে অরুনাচল প্রদেশ, ভূটান এবং নেপাল এর বিভিন্ন অঞ্চলে দেখা যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- ডানার উপরিতল : স্ত্রী- পুরুষ উভয়েরই ডানার উপরিতল খয়েরি বাদামি ও কালচে বাদামীতে মেশানো। উভয়েরই সামনের ডানার এপিক্যাল (শীর্ষ) অংশে নিচের দিকে পাশাপাশি অবস্থিত ৩ টি ছোট, সাদা ছোপ ও ৪ টি দন্তাকৃতি (toothed) ডিসকাল ছোপের একটি তেরছা সারি দেখা যায়। উক্ত ডিসকাল ছোপ-সারিটি সেল-প্রান্তের প্বার্শভাগ থেকে উৎপন্ন হয়ে ডরসামের উপরে ১ নং শিরা পর্যন্ত বিস্তৃত এবং নিম্নভাগের ছোপদুটি উপরিভাগের ছোপদুটির তুলনায় বড়। পিছনের ডানা প্রায় গোলাকৃতি ও টার্মেন মধ্যভাগে ঢেউখেলানো (wavy)। ডানার গোড়ার একটু বাইরের দিকে সাব-বেসাল অংশজুড়ে কোস্টার নিচ থেকে ডরসাম অবধি বিস্তৃত তির্যক, খুব চওড়া সাদা পটি বর্তমান। উক্ত পটির ভিতরের কিনারে ডানার একদম গোড়ায় (besal) কয়েকটি অস্পষ্ট কালো ছোপ দেখা যায়। সাদা চওড়া পটির বহিঃপ্রান্ত জুড়ে কোস্টাল শিরার নিচ থেকে ১ নং শিরার উপর পর্যন্ত বিস্তৃত ডিসকাল ছোপের সারিটি অসংলগ্ন ও বাঁকানো (curved)। উক্ত ডিসকাল ছোপগুলি বড় এবং সবার উপরের ছোপদুটি গোল ও বাকিগুলি লম্বাটে। টার্মিনাল (প্বার্শ-প্রান্ত) রেখা পর্যায়ক্রমে সাদা ও কালো। ডরসামের অর্ধভাগ সাদা এবং ডরসাম ও টরনাস খয়েরি লম্বা রোঁয়ায় আচ্ছাদি। ডানার নিম্নতল : ডানার নিম্নতল ধূসর -বাদামি এবং উভয় ডানার দাগ-ছোপ উপরিতলেরই অনুরূপ। পিছনের ডানার সাদা পটি উপরিতল অপেক্ষা অধিক চওড়া, ছড়ানো এবং বেসাল, ডিসকাল অংশ ও ডরসাম অবধি ফ্যাকাসেভাবে ছাওয়া। ডিসকাল ছোপসারির উপরিভাগের ছোপগুলি সাদা অংশের অন্তর্ভুক্ত ও নিম্নভাগের ছোপগুলি সাদা অংশের বাইরে অবস্থিত। ডানার গোড়ার (besal) অংশে একটি বড় ত্রিভুজাকৃতি কালো ছোপ দৃশ্যমা। ডরসাম ও টরনাস খয়েরি লম্বা রোঁয়ায় আচ্ছাদিত। শুঙ্গ কাল। উদর উপরিতলে মধ্যভাগে সাদা। মাথা, বক্ষদেশ (thorux) ও উদরের বাকি অংশ উপরিতলে খয়েরি বাদামি এবং নিম্নতলে সাদা। পাল্পী নিম্নভাগে সাদা। http://yutaka.it-n.jp/hes/90730001.html Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 75। আইএসবিএন 9789384678012।  "Seseria sambara (Moore, [1866]) - Notched Seseria"। Butterflies of India। সংগ্রহের তারিখ ১৩ সেপ্টেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে নচড সেসেরিয়া সংক্রান্ত মিডিয়া রয়েছে।
লাইবেরিয়ার ভাষা

ইংরেজি ভাষা লাইবেরিয়ার সরকারি ভাষা। লাইবেরিয়ার প্রায় অর্ধেক লোক ইংরেজি-ভিত্তিক একটি পিজিন ভাষাতে কথা বলেন, যার নাম লাইবেরীয় ইংরেজি ভাষা। এছাড়াও লাইবেরিয়াতে প্রায় ৩০টি ভাষা প্রচলিত। এদের মধ্যে ক্রু ভাষা এবং ক্‌পেলে ভাষা উল্লেখযোগ্য। "Liberia - Ethnic Groups, Migration, Diaspora | Britannica"। www.britannica.com (ইংরেজি ভাষায়)। সংগ্রহের তারিখ ২০২৩-০৮-১৭।  লাইবেরিয়ার ভাষার উপর এথনোলগ-এর রিপোর্ট
এডওয়ার্ড উড, হ্যালিফ্যাক্সের প্রথম আর্ল

লর্ড আরউইন ছিলেন ভারতের গভর্নর জেনারেল ও ভাইসরয়। ১৯২৫ সাল থেকে ১৯৩৪ সাল পর্যন্ত লর্ড ইরভিন এবং ১৯৩৪ সাল থেকে ১৯৪৪ সাল পর্যন্ত তিনি ছিলেন একজন প্রবীণ ব্রিটিশ রক্ষণশীল রাজনীতিবিদ এবং ১৯৩০ এর দশকের কূটনীতিক। তিনি এই সময়ে বেশ কয়েকজন সিনিয়র মন্ত্রীর পদে অধিষ্ঠিত ছিলেন, উল্লেখযোগ্যভাবে ১৯২৫ থেকে ১৯৩১ সাল পর্যন্ত ভারতের ভাইসরয়ের এবং ১৯৩৮ থেকে ১৯৪০-এর মধ্যে পররাষ্ট্রসচিবের দায়িত্ব নিয়েছিলেন। The Peerage, entry for 1st Earl of Halifax লর্ড আরউইন বাংলাপিডিয়ায় এডওয়ার্ড উড, হ্যালিফ্যাক্সের প্রথম আর্ল
লেসোথোর ভাষা

সোথো ভাষা (সেসোথো ভাষা) এবং ইংরেজি ভাষা লেসোথোর সরকারি ভাষা। এখানকার প্রায় ৮৫% লোক সোথো ভাষাতে কথা বলেন। বাকীরা জুলু ভাষায় কথা বলেন। আন্তর্জাতিক কাজকর্মে ইংরেজি ভাষা ব্যবহার করা হয়। "Languages Of Lesotho"। WorldAtlas (ইংরেজি ভাষায়)। ২০১৯-০৮-১৪। সংগ্রহের তারিখ ২০২৩-০৮-১৭।  লেসোথোর ভাষার উপর এথনোলগ-এর রিপোর্ট
সুদানের ভাষা

আরবি ভাষা সুদানের সরকারি ভাষা। এখানকার অর্ধেকেরও বেশি লোক আরবি ভাষাতে কথা বলেন। আরবি ভাষা দেশটিতে সার্বজনীন ভাষা বা লিঙ্গুয়া ফ্রাংকা হিসেবে ব্যবহার করা হয়। এছাড়াও সুদানে প্রায় ১২০টির মত ভাষা প্রচলিত। এদের মধ্যে দিংকা ভাষা, হাউসা ভাষা (একটি সার্বজনীন ভাষা), নুবা ভাষা, নুয়ার ভাষা এবং জান্দে ভাষা উল্লেখযোগ্য। কিছু কিছু এলাকায় আরবি-ভিত্তিক ক্রেওল ভাষা প্রচলিত। আন্তর্জাতিক কাজকর্মে ইংরেজি ভাষা ব্যবহার করা হয়। "What Languages Are Spoken In Sudan?"। WorldAtlas (ইংরেজি ভাষায়)। ২০১৭-০৮-০১। সংগ্রহের তারিখ ২০২৩-০৮-১৭।  সুদানের ভাষার উপর এথনোলগ-এর রিপোর্ট
অশোকা গুপ্ত (বিপ্লবী)

অশোকা গুপ্ত (৮ নভেম্বর ১৯১২ - ৮ জুলাই ২০০৮) একজন ভারতীয় স্বাধীনতা সংগ্রামী ও সমাজকর্মী ছিলেন। তিনি ছিলেন মহিলা সেবা সমিতির প্রতিষ্ঠাতা, অল ইন্ডিয়া উইমেন্স কনফারেন্সের সদস্য এবং ইন্ডিয়ান সোসাইটি ফর স্পনসরশিপ অ্যান্ড অ্যাডপশনের সভাপতি।নোয়াখালী গণহত্যার সময় তিনি উদ্ধার ও ত্রাণ অভিযানে অংশ নেন। গুপ্ত ছিলেন কিরণচন্দ্র সেন এবং জ্যোতির্ময়ী দেবীর ছয় সন্তানের চতুর্থ সন্তান এবং দ্বিতীয় মেয়ে। তার পিতা ছয় বছর বয়সে মারা যান, এবং তিনি তার মা দ্বারা লালিতাপালিতা হন, যিনি তাকে অন্য পাঁচ ভাইবোন সহ দেখাশুনা করতে সংগ্রাম করেছিলেন। তিনি কলকাতায় সেন্ট মার্গারেট স্কুল থেকে পড়াশোনা করেন। তিনি ম্যাট্রিকুলেশন পরীক্ষায় মেয়েদের মধ্যে প্রথম হয়েছিলেন। তিনি গণিত নিয়ে সম্মানিক স্তরে বেথুন কলেজ থেকে স্নাতক হন। ২০ বছর বয়সে তিনি আই.সি.এস. অফিসার শৈবাল গুপ্তকে বিয়ে করেন। ১৯৩৬ সালে গুপ্ত ১৯২৯ সালে প্রতিষ্ঠিত অল ইন্ডিয়া উইমেন্স কনফারেন্সের সদস্য হন। তিনি এআইডব্লিউসি এবং বিভিন্ন কল্যাণমূলক সংস্থাগুলির শাখা স্থাপনে সক্রিয়ভাবে অংশগ্রহণ করেন। ১৯৪৩ সালের বাংলার দুর্ভিক্ষের সময় তিনি বাঁকুড়ায় ত্রাণ কাজে অংশ নেন। ১৯৪৫ সালে, তিনি স্বামীর স্থানান্তরিত জায়গা চট্টগ্রামে চলে যান। ১৯৪৬ সালে নোয়াখালী গণহত্যার সময় নোয়াখালীতে উদ্ধার ও ত্রাণ অভিযানের জন্য তিনি এআইডাব্লিউসি চট্টগ্রাম শাখার পক্ষ থেকে ত্রাণ কর্মীদের একটি দলকে নেতৃত্ব দেন। ভারত-বিভাজনের পর, তিনি তার স্বামী সঙ্গে কলকাতা চলে যান। ভারত-বিভাজনের পর, তিনি শরণার্থী পুনর্বাসন, শিশু সাক্ষরতা এবং গ্রামীণ নারী ও উপজাতিদের উত্থানে নিজেকে নিযুক্ত করেছিলেন। তিনি ১৯৫৫ থেকে ১৯৫৯ সাল পর্যন্ত পশ্চিমবঙ্গ রাজ্য সমাজকল্যাণ উপদেষ্টা বোর্ডের সভাপতি ছিলেন। ১৯৫২ সালে বিধানচন্দ্র রায় ও দুর্গাবাঈ দেশমুখের পরামর্শে গুপ্ত কেন্দ্রীয় সমাজকল্যাণ বোর্ডের সদস্য হন। ১৯৬৪ সালে, তিনি মন এবং দণ্ডকারণ্যে অন্যান্য শিবিরগুলিতে বাঙালি হিন্দু শরণার্থীদের মধ্যে ত্রাণ কাজের অংশ নেন। তিনি ১৯৫৬ থেকে ১৯৬৭ সাল পর্যন্ত রাজ্য কমিশনার (গাইডস্) এবং ১৯৬৮ থেকে ১৯৭৪ সাল পর্যন্ত ভারত স্কাউটস এবং গাইডসের রাজ্য প্রধান কমিশনার ছিলেন। তিনি ১৯৪৮ থেকে ১৯৫৩ সাল পর্যন্ত কলকাতা বিশ্ববিদ্যালয়ের সেনেটের ফেলো ছিলেন। তিনি ১৯৫৬ সাল থেকে বিশ্বভারতী বিশ্ববিদ্যালয়ের পল্লী সংগঠন বিভাগের সাথে যুক্ত ছিলেন। ১৯৬৫ সালে তিনি বিশ্ববিদ্যালয়ের নির্বাহী পরিষদের সদস্য হন এবং ১৯৭৩ সাল পর্যন্ত সেখানেই ছিলেন। ২০০৭ সালে, গুপ্তকে নারী ও শিশুদের জন্য তার কাজের স্বীকৃতিস্বরূপ সম্মানসূচক ডি.লিট. দেওয়া হয়েছিল। ২০০৭ সালে তিনি যমনালাল বাজাজ পুরস্কার লাভ করেন। নোয়াখালীর দুর্যোগের দিনে "Gandhian Ashoka Gupta dead"। Indian Express। ৯ জুলাই ২০০৮। সংগ্রহের তারিখ ১৮ সেপ্টেম্বর ২০১১।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪২, আইএসবিএন ৯৭৮-৮১-৭৯৫৫-১৩৫-৬ Sood, Saroj। "From the Desk of Founder Secretary Mrs. Saroj Sood"। Indian Society for Sponsorship and Adoption। ২ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১১।  "Jamnanal Bajaj Award"। Jamnanal Bajaj Foundation। ২০১৫। সংগ্রহের তারিখ ১৩ অক্টোবর ২০১৫। [স্থায়ীভাবে অকার্যকর সংযোগ][স্থায়ীভাবে অকার্যকর সংযোগ]
সাঁউ তুমি ও প্রিঁসিপির ভাষা

পর্তুগিজ ভাষা সাঁউ তুমি ও প্রিঁসিপির সরকারি ভাষা। বেশির ভাগ লোক পর্তুগিজ ভাষা-ভিত্তিক একটি ক্রেওল ভাষা বা ক্রিউলু-তে কথা বলেন। আন্তর্জাতিক কাজকর্মে পর্তুগিজ ভাষা ও ইংরেজি ভাষা ব্যবহার করা হয়। সাঁউ তুমি ও প্রিঁসিপির ভাষার উপর এথনোলগ-এর রিপোর্ট
ফেনী জেলার শিক্ষাপ্রতিষ্ঠানের তালিকা

বাংলাদেশের ফেনী জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়) ফেনী সদর উপজেলাফেনী সদর উপজেলা দাগনভূঞা উপজেলাদাগনভূঞা উপজেলা ছাগলনাইয়া উপজেলাছাগলনাইয়া উপজেলা সোনাগাজী উপজেলাসোনাগাজী উপজেলা পরশুরাম উপজেলাপরশুরাম উপজেলা ফুলগাজী উপজেলাফুলগাজী উপজেলা "ফেবি"। ugc.gov.bd (ইংরেজি ভাষায়)। ঢাকা: বিশ্ববিদ্যালয় মঞ্জুরী কমিশন। ১৬ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ মে ১৩, ২০১৫।  "Schools/Colleges in FENI - Bangladesh School, College Directory"। edu.review.net.bd। ১৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৯।
সিয়েরা লিওনের ভাষা

সিয়েরা লিওন একটি বহুভাষিক দেশ। ইংরেজি ভাষা সিয়েরা লিওনের সরকারি ভাষা এবং ক্রিও বহুল ব্যবহৃত ভাষা। এখানে আরও প্রায় ২০টি ভাষা প্রচলিত। এদের মধ্যে মেন্দে ভাষা ও তেমনে ভাষা উল্লেখযোগ্য। প্রায় ১০% লোক ইংরেজি ভাষাভিত্তিক একটি ক্রেওল ভাষা ক্রিও-তে কথা বলেন। সিয়েরা লিওনের ৯৫% মানুষ ক্রিও ভাষা বুঝতে পারে। মেন্দা ভাষা দক্ষিণাঞ্চলে, তেমনে ভাষা মধাঞ্চলে এবং ক্রিও ভাষা প্রায় সর্বত্র সার্বজনীন ভাষা বা লিঙ্গুয়া ফ্রাংকা হিসেবে ব্যবহৃত হয়। আন্তর্জাতিক কাজকর্মে ইংরেজি ভাষা ব্যবহার করা হয়। SIERRA LEONE (পিডিএফ)। The World Factbook। অক্টোবর ২০২১। পৃষ্ঠা 1। ২৬ জানুয়ারি ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ মার্চ ২০২২।  Project, Joshua। "Krio, Creole in Sierra Leone"। joshuaproject.net (ইংরেজি ভাষায়)। সংগ্রহের তারিখ ২০২২-০৩-১৫।  সিয়েরা লিওনের ভাষার উপর এথনোলগ-এর রিপোর্ট
সেনেগালের ভাষা

ফরাসি ভাষা সেনেগালের সরকারি ভাষা। প্রায় ৩৫% লোকের মাতৃভাষা হল ওলোফ ভাষা। আরও প্রায় ৪৫% লোক দ্বিতীয় ভাষা হিসেবে ওলোফ ভাষাতে কথা বলতে পারেন। সেনেগালে আরও প্রায় ৩০টি ভাষা প্রচলিত। এদের মধ্যে দিওলা ভাষা, ফুলাকুন্দা ভাষা, মালিংকে ভাষা, সেরের ভাষা এবং সোনিংকে ভাষা উল্লেখযোগ্য। আন্তর্জাতিক কাজকর্মে ফরাসি ভাষা ব্যবহার করা হয়। জাতীয় ভাষাসমূহ তালিকা: ইংরেজি, ফ্রেঞ্চ, স্প্যানিশ ,আরবি ,পর্তুগিজ , উলোফ , হিন্দি , বালন্তা , জলা-ফনি , মান্দিনা, মান্দাজক , মানক্যা , নুন , পুলার , সেরে , সনিকে । সেনেগালের ভাষার উপর এথনোলগ-এর রিপোর্ট
সোমালিয়ার ভাষা

সোমালি ভাষা ও আরবি ভাষা সোমালিয়ার সরকারি ভাষা। সোমালি ভাষাতে দেশের প্রায় ৭০% লোক কথা বলেন। দক্ষিণের কিছু অঞ্চলে এখনও ইতালীয় ভাষা প্রচলিত। এছাড়াও সোমালিয়াতে আরও প্রায় ১০টি আফ্রিকান ভাষা প্রচলিত। এগুলির মধ্যে মায় ভাষা এবং সোয়াহিলি ভাষা উল্লেখযোগ্য। আন্তর্জাতিক কাজকর্মে আরবি ভাষা ও ইংরেজি ভাষা ব্যবহার করা হয়। ১৯৯০-এর দশকের পর গৃহযুদ্ধের কারণে সব ভাষার বক্তাসংখ্যা নির্ণয় করা দুরূহ হয়ে পড়েছে। "Language data for Somalia"। Translators without Borders (ইংরেজি ভাষায়)। সংগ্রহের তারিখ ২০২৩-০৮-১৭।  সোমালিয়ার ভাষার উপর এথনোলগ-এর রিপোর্ট
১৯০৮ কোপা দেল রেই

১৯০৮ কোপা দেল রে স্পেনের ফুটবল কাপ প্রতিযোগিতা, কোপা দেল রের ষষ্ঠ আসর। ১৯০৭ কোপা দেল রে-এর ম্যাচে মাদ্রিদের ভক্তদের ব্যবহারে বিতৃষ্ণ হয়ে, অ্যাথলেটিকো বিলবাও এই আসরে অংশগ্রহণ করতে অস্বীকৃতি জানায়। এছাড়াও অর্থনৈতিক কারণে কাতালান চ্যাম্পিয়ন এক্স স্পোর্তিং ক্লাব-ও এই আসরে অংশগ্রহণ করেনি। অবশেষে মাত্র দুটি ক্লাব এই আসরে প্রতিযোগিতা করে; যারা হলেন: মাদ্রিদ এফসি এবং ভিগো স্পোর্তিং. এই আসরের একমাত্র এবং ফাইনাল ম্যাচে ভিগো স্পোর্তিংকে ২–১ গোলে হারিয়ে মাদ্রিদ এফসি ৪র্থ বারের মতো শিরোপা জয়লাভ করে। ১২ এপ্রিল ১৯০৮ এস্তাদিও ও'দোনেল, মাদ্রিদ দর্শক সংখ্যা: ৪,০০০ রেফারি: আভালোস http://www.linguasport.com/FUTBOL/nacional/copa/cup.htm http://www.leyendablanca.galeon.com/tempo08.htm http://www.elaguanis.com/todos-los-partidos-oficiales?task=view&id=4837?task=view আরএসএসএসএফ.কম (স্পেনীয়) লিঙ্গুয়াস্পোর্ত.কম টেমপ্লেট:১৯০৭–০৮-এ ইউরোপীয় ফুটবল (উয়েফা) টেমপ্লেট:১৯০৮–০৯-এ ইউরোপীয় ফুটবল (উয়েফা) প্রবেশদ্বার:  ফুটবল
ইসোয়াতিনির ভাষা

ইংরেজি ভাষা ও সোয়াতি ভাষা যৌথভাবে সোয়াজিল্যান্ডের সরকারি ভাষা। সোয়াতি ভাষাতে দেশের ৯০% লোক কথা বলেন। সোয়াতি ভাষাটি দক্ষিণ আফ্রিকাতে একটি সরকারী ভাষার মর্যাদা পেয়েছে। সোয়াজিল্যান্ডে প্রচলিত অন্যান্য আফ্রিকান ভাষার মধ্যে জুলু ভাষা ও ৎসোঙ্গা ভাষা উল্লেখযোগ্য। আন্তর্জাতিক কাজকর্মে ইংরেজি ভাষা ব্যবহার করা হয়। সোয়াজিল্যান্ডের ভাষার উপর এথনোলগ-এর রিপোর্ট
পেদ্রো পারাগেস

পেদ্রো পারাগেস দিয়েগো মাদ্রাজো (জন্ম:ডিসেম্বর ১৮৮৩) ছিলেন একজন সাবেক রিয়াল মাদ্রিদ ফুটবল ক্লাব সভাপতি। তিনি খেলোয়াড় হিসেবেও রিয়াল মাদ্রিদে খেলেছেন।তিনি ১৯২৪ গ্রীষ্মকালীন অলিম্পিকে স্পেন জাতীয় ফুটবল দলের প্রতিনিধিত্ব করেন। রিয়াল মাদ্রিদ কোপা দেল রে: ১৯০৫, ১৯০৬, ১৯০৭, ১৯০৮ আঞ্চলিক চ্যাম্পিয়নশিপ: ১৯০২–০৩, ১৯০৪–০৫, ১৯০৫–০৬, ১৯০৭–০৮ Pedro Parages ওয়েব্যাক মেশিনে আর্কাইভকৃত ১৬ এপ্রিল ২০১০ তারিখে Real Madrid C.F. Retrieved 12 February 2010. Leyendablanca Futbol Sportec
আরুবার ভাষা

ক্যারিবীয় দ্বীপ আরুবাতে বহু ভাষা প্রচলিত। ওলন্দাজ ভাষা দেশটির সরকারি ভাষা। আরুবার স্কুলগুলিতে ইংরেজি ভাষা ও স্পেনীয় ভাষা শিক্ষাও বাধ্যতামূলক। এছাড়া ফরাসি ভাষা ও পর্তুগিজ ভাষারও অল্পবিস্তর প্রচলন আছে। তবে আরুবার অধিকাংশ লোক পর্তুগিজ ও আফ্রিকান ভাষা-ভিত্তিক একটি ক্রেওল ভাষাতে কথা বলেন। ভাষাটি পাপিয়ামেন্তো ভাষা নামে পরিচিত। । ১৬শ শতকে আরুবার ক্রীতদাস সম্প্রদায় ও তাদের মালিকদের মধ্যে যোগাযোগের বাহন হিসেবে পাপিয়ামেন্তো ভাষাটির উদ্ভব হয়। ১৯৯৫ সালের আগ পর্যন্ত এই স্থানীয় ভাষাটি গুরুত্বপূর্ণ বলে গণ্য হত না। ১৯৯৮ সালে এটিকে সরকারিভাবে স্কুলে শেখানো আরম্ভ করা হয়। তখন থেকে দ্বীপটিতে পাপিয়ামেন্তো ভাষা আরুবাতে ক্রমেই গুরুত্বপূর্ণ হয়ে উঠেছে। ইতিমধ্যে একটি পাপিয়ামেন্তো অভিধান এবং পাপিয়ামেন্তোতে লেখা রূপকথার বই প্রকাশ পেয়েছে। "Languages of Aruba" - Government of Aruba (official site) - 2005 আরুবার ভাষার উপর এথনোলগ-এর রিপোর্ট
আগা খান

আগা খান (ফার্সি: آقا خان) হল নিজারি ইসমাইলি শিয়া মুসলিম গোত্রের ইমামদের একটি বংশগত উপাধি। শিয়া সম্প্রদায়ের ইসমাইলি শাখার সর্ববৃহৎ গোত্র হল নিজারি। ইসমাইলি গোত্রের লোকেরা ইসমাইল ইবনে জাফর এবং তাঁর বংশধরদের ইমামত প্রতিষ্ঠায় বিশ্বাস করে। তাদের বিশ্বাসমতে ইসমাইল ইবন জাফর ছিলেন জাফর আস-সাদিক কর্তৃক মনোনীত প্রকৃত উত্তরসূরি। অন্যদিকে ইসনা আশারিয়া শিয়ারা ইসমাইলের ছোট ভাই মুসা আল-কাজিমের ইমামতে বিশ্বাস করে। তাদের ভাষ্যমতে এই ইমামতের ধারা ১২ জন ইমামের মাধ্যমেই শেষ হয়ে গেছে। "আগা" বা "আকা" শব্দটি সম্ভবত তুর্কী ভাষা থেকে এসেছে যার অর্থ "মহান" বা "প্রভু"। এই শব্দটি প্রথম ব্যবহার করেছিল উসমানীয় তুর্কীরা। তারা তাদের জানিসারির (সেনাদল) প্রধানকে এ নামে ডাকতো। "খান" ও একটি সম্মানসূচক উপাধি যা শাসক বা বিভিন্ন গোত্রের প্রধানদের দেয়া হতো। ১৮৩০-এর দশকে "আগা খান" উপাধিটির পত্তন ঘটিয়েছিলেন হাসান আলি শাহ। Daftary, Farhad (২০০৭)। The Ismāʻı̄lı̄s: their history and doctrines (2nd সংস্করণ)। Cambridge University Press। আইএসবিএন 978-0-511-35561-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "the definition of aga"। Dictionary.com। সংগ্রহের তারিখ ১৭ জুন ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "imla"। www.nisanyansozluk.com। সংগ্রহের তারিখ ১৭ জুন ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Fairbank, John King (১৯৭৮)। The Cambridge History of China। Cambridge University Press। পৃষ্ঠা 367। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইকুয়েডরের ভাষা

স্পেনীয় ভাষা ইকুয়েডরের সরকারি ভাষা। এখানকার প্রায় চার-পঞ্চমাংশ লোক স্পেনীয় ভাষাতে কথা বলেন। বাকী প্রায় ১৫% লোক কেচুয়া ভাষার বিভিন্ন উপভাষা ব্যবহার করেন। এর বাইরে আরও প্রায় ১০টির মত স্থানীয় আদিবাসী আমেরিকান ভাষা ইকুয়েডরে প্রচলিত। "Ecuador - Language | Privacy Shield"। www.privacyshield.gov (ইংরেজি ভাষায়)। সংগ্রহের তারিখ ২০২৩-০৮-১৭।  ইকুয়েডরের ভাষার উপর এথনোলগ-এর রিপোর্ট
রাওলাকোট

রাওয়ালকোট (এছাড়াও পরিচিত মুক্তা উপত্যকা নামে) পাকিস্তানের আজাদ কাশ্মির প্রদেশের পাঞ্চ জেলার একটি শহর। এটি পির পাঞ্জল রেঞ্জ পাহাড়ী অঞ্চলে অবস্থান করছে। ১৯তম শতকের শেষের দিকে; ব্রিটিশ ভ্রমণকারী কর্তৃক মুক্তা উপত্যকা নামে পরিচিত ছিল। রাওয়ালকোট উচ্চভূমি জলবায়ু বৈশিষ্ট্য পরিলক্ষিত হয়। নিম্নে বিস্তারিত তুলে ধরা হল পাকিস্তানের জেলা https://books.google.com/books?id=BbWnBUukPTQC। Hilal। 2013। পৃষ্ঠা 32। is also known as "Pearl Valley due to its natural beauty.  A Hand Book on Azad Jammu & Kashmir। ২০০৩।  Newsline, Volume 18। ২০০৫। পৃষ্ঠা 42।  "Pakistan Meteorological Department Kaleem Abbasi, 15 Aug, 2014"। ২০১২-০১-২০ তারিখে মূল থেকে আর্কাইভ করা। সংগ্রহের তারিখ ২০১৯-০১-২৫।  "Rawalakot, Azad Kashmir"। Climate Charts। ২৮ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৩।  উইকিভ্রমণ থেকে রাওলাকোট ভ্রমণ নির্দেশিকা পড়ুন। Britannica – Azad Kashmir World atlas page about Azad Kashmir status
নাদিয়া আলী (দ্ব্যর্থতা নিরসন)

নাদিয়া আলী নামে নিম্নের ব্যক্তিবর্গকে নির্দেশ করতে পারেঃ নাদিয়া আলী (সঙ্গীত শিল্পী), একজন পাকিস্তানি বংশোদ্ভূত আমেরিকান গায়ক এবং গীতিকার। নাদিয়া আলী (উপস্থাপিকা), বাংলাদেশী বংশদ্ভূত একজন ব্রিটিশ টেলিভিশন উপস্থাপিকা ও বেতার শিল্পী। নাদিয়া আলী (অভিনেত্রী), একজন মার্কিন যৌন-কামনা উদ্রেককারী নৃত্যশিল্পী যিনি ২০১৫ থেকে ২০১৬ পর্যন্ত পর্ণোগ্রাফিতে অভিনয় করেছেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
হেইসন মুরিয়ো

হেইসন ফ্যাবিয়ান মুরিয়ো সেরন (জন্ম: ২৭ মে ১৯৯২) একজন কলম্বিয়ান পেশাদার ফুটবলার যিনি স্পেনীয় ক্লাব ভালেনসিয়া এবং কলম্বিয়া জাতীয় দল এর হয়ে সেন্টার ব্যাক হিসেবে খেলেন। মুরিয়োর ফুটবলার জীবনে হাতেখড়ি হয় কলম্বিয়ার স্থানীয় ক্লাব দেপোর্তিভো কালি এর হয়ে। ২০১০ সালে তিনি ইতালির ক্লাব উদিনেসে তে যোগ দেন। সেখান থেকে তাকে তখনই স্পেনের ক্লাব গ্রানাদায় ধারে পাঠানো হয়। সেই বছরই গ্রানাদা বি দলের হয়ে তিনি তার পেশাদার ক্যারিয়ার শুরু করেন। ২০১১ সালে গ্রানাদা তাকে কিনে নিয়ে ধারে পাঠায় স্পেনীয় ক্লাব কাদিসে। ২০১২ সালে তাকে আবারও ধারে পাঠানো হয় আরেক স্পেনীয় ক্লাব লাস পালমাসে। ২০১৩ সালে তিনি গ্রানাদায় ফিরে আসেন এবং ২০১৫ সাল পর্যন্ত সেখানে খেলেন। ২০১৫ সালে ইতালীয় ক্লাব ইন্তারনাজিওনালে তাকে কিনে নেয়। ২০১৭ সালে মুরিয়ো ভালেনসিয়ায় ধারে যোগ দেয়ার মধ্য দিয়ে স্পেনে প্রত্যাবর্তন করেন। ২০১৮ সালে ভালেনসিয়া তাকে পাকাপাকিভাবে কিনে নেয়। ২০১৯ সালের জানুয়ারিতে তিনি ধারে যোগ দেন স্পেনের বার্সেলোনায়। ধারের মেয়াদ শেষে ১ জুলাই ২০১৯ তিনি ভালেনসিয়ায় প্রত্যাবর্তন করেন। মুরিয়ো কলম্বিয়া অনূর্ধ্ব-১৭ এবং অনূর্ধ্ব-২০ দলে খেলেছেন। ২০১৪ সালের ১০ অক্টোবর এল সালভাদর এর বিপক্ষে প্রীতি ম্যাচে মুরিয়োর কলম্বিয়া জাতীয় দল এ অভিষেক হয়। ২০১৫ কোপা আমেরিকায় ব্রাজিলের বিপক্ষে ১-০ ব্যবধানে জেতা ম্যাচে তিনি একমাত্র গোলটি করেন। পরবর্তীতে তিনি উক্ত টুর্নামেন্টের সেরা উদীয়মান খেলোয়াড় নির্বাচিত হন। ৪ মে ২০১৯ পর্যন্ত হালনাগাদকৃত। ১২ অক্টোবর পর্যন্ত হালনাগাদকৃত। বার্সেলোনা লা লিগা: ২০১৮-১৯ ভালেনসিয়া কোপা দেল রে: ২০১৮-১৯ কোপা আমেরিকা: তৃতীয় স্থান: ২০১৬ কোপা আমেরিকা সেরা উদীয়মান খেলোয়াড়: ২০১৫ কোপা আমেরিকা বর্ষসেরা দল: ২০১৫ "Jeison Murillo"। Inter Milan। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৭।  "2015 Copa America awards: Vargas, Guerrero beat Aguero, Vidal to top scorer"। NBC Sports। ৪ জুলাই ২০১৫। সংগ্রহের তারিখ ৫ জুলাই ২০১৫।  "Copa América 2015 – Team of the tournament"। Copa América Chile। ৫ জুলাই ২০১৫। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১৬।  সকারওয়েতে হেইসন মুরিয়ো (ইংরেজি)
উরুগুয়ের ভাষা

স্পেনীয় ভাষা উরুগুয়ের সরকারি ভাষা। দেশটির প্রায় সবাই এই ভাষাতেই কথা বলেন। আন্তর্জাতিক কর্মকাণ্ডে স্পেনীয় ভাষার পাশাপাশি ইংরেজি ভাষা ব্যবহৃত হয়। Cortez, Alison Maciejewski (২০২২-০৬-২১)। "What language is spoken in Uruguay?"। Lingoda (ইংরেজি ভাষায়)। সংগ্রহের তারিখ ২০২৩-০৮-১৭।  উরুগুয়ের ভাষার উপর এথনোলগ-এর রিপোর্ট
কলম্বিয়ার ভাষা

স্পেনীয় ভাষা কলম্বিয়ার সরকারি ভাষা। এছাড়া এখানে প্রায় ৭৫টি আদিবাসী আমেরিকান ভাষা প্রচলিত। বেশির ভাগ আদিবাসী ভাষার বক্তাসংখ্যা নগণ্য। সান আন্দ্রেস ও প্রোবিদেন্সিয়া দ্বীপগুলিতে ইংরেজি ভাষা-ভিত্তিক একটি ক্রেওল ভাষা প্রচলিত। "Colecciones digitales - Biblioteca Virtual del Banco de la República"। babel.banrepcultural.org। সংগ্রহের তারিখ ২০২০-০৫-১৪।  কলম্বিয়ার ভাষার উপর এথনোলগ-এর রিপোর্ট
ডিন জোন্স (অভিনেতা)

ডিন ক্যারল জোন্স (ইংরেজি: Dean Carroll Jones; ২৫ জানুয়ারি ১৯৩১ - ১ সেপ্টেম্বর ২০১৫) ছিলেন একজন মার্কিন অভিনেতা। তিনি দ্যাট ডার্ন ক্যাট! (১৯৬৫)-এ এজেন্ট জেকে কেলসো, দ্য লাভ বাগ (১৯৬৮)-এ জিম ডগলাস, দ্য মিলিয়ন ডলার ডাক (১৯৭১)-এ অ্যালবার্ট ডুলি ও বিটোভেন (১৯৯২)-এ হারমান ভারনিক চরিত্রে অভিনয়ের জন্য প্রসিদ্ধ। দ্য মিলিয়ন ডলার ডাক ছবিতে অভিনয় করে তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন অর্জন করেন। জোন্স ১৯৩১ সালের ২৫শে জানুয়ারি অ্যালাবামা অঙ্গরাজ্যের ডেক্যাটুর শহরে জন্মগ্রহণ করেন। তার পিতা অ্যান্ড্রু গাই জোন্স (১৯০১-১৯৭৯) ছিলেন একজন নির্মাণকর্মী ও মাতা নোলিয়া এলিজাবেথ উইলহিট (১৯০২-১৯৭৭)। জোন্স পারকিনসন রোগে আক্রান্ত হয়ে ২০১৫ সালের ১লা সেপ্টেম্বর ৮৪ বছর বয়সে ক্যালিফোর্নিয়ার লস অ্যাঞ্জেলেসে মৃত্যুবরণ করেন। তার মরদেহ পুড়িয়ে ফেলা হয়। "Dean Jones, star of 'The Love Bug,' dies at 84"। সান-সেন্টিনেল (ইংরেজি ভাষায়)। ২ সেপ্টেম্বর ২০১৫। ১৬ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৯।  ফ্ল্যাহার্টি, মাইক (২ সেপ্টেম্বর ২০১৫)। "Dean Jones, Affable Star in â€˜Love Bugâ€™ and a Disney Fixture, Dies at 84"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২৫ জানুয়ারি ২০১৯।  "Legendary Disney actor Dean Jones dies at 84"। সান-সেন্টিনেল (ইংরেজি ভাষায়)। ২ সেপ্টেম্বর ২০১৫। সংগ্রহের তারিখ ২৫ জানুয়ারি ২০১৯। [স্থায়ীভাবে অকার্যকর সংযোগ] উইকিমিডিয়া কমন্সে ডিন জোন্স (অভিনেতা) সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ডিন জোন্স (ইংরেজি) ইন্টারনেট মুভি ডেটাবেজে ডিন জোন্স  (ইংরেজি) টার্নার ক্লাসিক মুভিজ ডেটাবেজে ডিন জোন্স (ইংরেজি) ফাইন্ড এ গ্রেইভে ডিন জোন্স  (ইংরেজি)
বিবেক ওবেরয়

বিবেকানন্দ ওবেরয় (জন্ম: ৩ সেপ্টেম্বর ১৯৭৬) হচ্ছেন ভারতের হিন্দি চলচ্চিত্র শিল্পের একজন অভিনেতা। ২০০২ সালের চলচ্চিত্র কোম্পানি ছিলো বিবেক অভিনীত প্রথম চলচ্চিত্র, চলচ্চিত্রটি রাম গোপাল বর্মা দ্বারা পরিচালিত হয়েছিলো। চলচ্চিত্রটিতে অভিনয়ের জন্য বিবেক সেরা নবাগত অভিনেতা বিষয়শ্রেণী এবং সেরা সহ-অভিনেতা বিষয়শ্রেণীতে ফিল্মফেয়ার পুরস্কার পেয়েছিলেন। একই বছরের ২০শে ডিসেম্বর তামিল চলচ্চিত্র শিল্পের খ্যাতনামা পরিচালক মণি রত্নম তার পরিচালনা করা তামিল ভাষার চলচ্চিত্র আলাইপায়ুদে (২০০০) এর পুনর্নির্মাণ সাথিয়া মুক্তি দেন, এই সাথিয়াতে বিবেক রাণী মুখার্জীর বিপরীতে অভিনয় করেন এবং চলচ্চিত্রটি বিবেকের জীবনে এক মাইলফলক হিসেবে কাজ করে, রাতারাতি তারকা বনে যান তিনি। ২০০৪ সালের কমেডি চলচ্চিত্র মাস্তি, ২০০৫ সালের ন্যাচারাল হোরর কাল এবং ২০০৭ সালের গ্যাংস্টার চলচ্চিত্র শুটআউট এ্যাট লোখান্ডওয়ালা বিবেক অভিনীত গুরুত্বপূর্ণ চলচ্চিত্র। বিবেকের জন্ম ১৯৭৬ সালের সেপ্টেম্বর মাসের ৩ তারিখে। তার পিতা পাকিস্তানে জন্মগ্রহণকারী সুরেশ ওবেরয় হিন্দি চলচ্চিত্রে ছোটোখাটো ভূমিকায় অভিনয় করতেন, বিবেকের মার নাম যশোধরা জোসেফ যিনি মূলত হায়দ্রাবাদের অধিবাসী ছিলেন। সুরেশ ওবেরয় যশোধরাকে বিয়ে করার সময় চলচ্চিত্রে অভিনয় করতেননা, তিনি তখন ওষুধের দোকানদার ছিলেন। তিনি পরে পুনের ফিল্ম এ্যান্ড টেলিভিশন ইন্সটিটিউট অব ইন্ডিয়াতে যোগ দেন। বিবেক প্রথমে হায়দ্রাবাদ পাবলিক স্কুলে অধ্যয়ন করেন এবং পরে রাজস্থানের মায়ো কলেজে ভর্তি হন। এরপর তিনি মুম্বাইয়ের জুহু এলাকার মিঠিবাই কলেজে ভর্তি হন। লন্ডনে অভিনেতাদের একটি ওয়ার্কশপে বিবেককে নিউ ইয়র্ক বিশ্ববিদ্যালয়ের একজন পরিচালক পরিচিত হন এবং বিবেককে যুক্তরাষ্ট্র নিয়ে যান, বিবেক নিউ ইয়র্ক থেকে চলচ্চিত্রে অভিনয়ের ওপর স্নাতকোত্তর ডিগ্রী অর্জন করেন। বিবেক ভারতে চলচ্চিত্রের স্ক্রিপ্ট রাইটার হিসেবেও কাজ করেন। বিঃদ্রঃ- অসম্পূর্ণ তালিকা Rohit Garoo (5 December 2016), "Suresh Oberoi Marriage: Love And Mutual Respect Conquers All", The Bridal Box. Retrieved 10 January 2019. "Suresh Oberoi, ek baar phir..."। TOI। Times of India।  Vivek Oberoi Biography ওয়েব্যাক মেশিনে আর্কাইভকৃত ১ ডিসেম্বর ২০১১ তারিখে. Apunkachoice.com. Retrieved on 2012-07-02. Vivek Oberoi Biography[স্থায়ীভাবে অকার্যকর সংযোগ]. UK BBC News. Retrieved on 2012-07-02. Vivek Oberoi Biography ওয়েব্যাক মেশিনে আর্কাইভকৃত ১৪ ফেব্রুয়ারি ২০১৩ তারিখে. Rotten Tomatoes (1976-09-03). Retrieved on 2012-07-02. ইন্টারনেট মুভি ডেটাবেজে বিবেক ওবেরয়  (ইংরেজি)
গায়ানার ভাষা

ইংরেজি ভাষা গায়ানার সরকারি ভাষা। জনসংখ্যার প্রায় ৮৫% ইংরেজি ভাষাভিত্তিক একটি ক্রেওল ভাষা তথা গায়ানীয় ভাষাতে কথা বলেন। এছাড়াও দেশটিতে অনেকগুলি ভারতীয় ভাষা প্রচলিত; এদের মধ্যে হিন্দি ভাষা উল্লেখযোগ্য। ওলন্দাজ ভাষা-ভিত্তিক একটি ক্রেওল ভাষারও সীমিত প্রচলন আছে। কয়েক হাজার লোক প্রায় ১০টির মত আদিবাসী আমেরিকান ভাষাতে কথা বলেন। "The Languages spoken in Guyana"। SpainExchange Country Guide (ইংরেজি ভাষায়)। সংগ্রহের তারিখ ২০২৩-০৮-১৭।  গায়ানার ভাষার উপর এথনোলগ-এর রিপোর্ট